CELEX: 
Language: fi
Date: 2019-03-12 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2017/625 täydentämisestä poikkeamalla rajatarkastusasemien nimeämistä koskevista säännöistä ja rajatarkastusasemien vähimmäisvaatimuksista

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Virallista valvontaa koskevalla asetuksella (EU) 2017/625
                  1
                perustettiin yksi yhtenäinen lainsäädäntökehys virallisen valvonnan ja muiden virallisten toimien järjestämiseksi ja toteuttamiseksi, jotta voidaan todentaa elintarvikeketjua koskevan unionin lainsäädännön noudattaminen. Tähän kuuluvat yhteiset säännöt niille eläimille ja tavaroille, joihin on kohdistettava virallista valvontaa rajatarkastusasemilla silloin, kun ne saapuvat unioniin kolmansista maista. Näihin sääntöihin kuuluu, että jäsenvaltiot ovat velvollisia nimeämään rajatarkastusasemat edellyttäen, että tällaiset rajatarkastusasemat täyttävät tietyt vaatimukset, ja  peruuttamaan tällaisen nimeämisen kokonaisuudessaan tai osittain, jos tällaiset vaatimukset eivät enää täyty.
            
            
               Tämä komission delegoitu asetus perustuu virallista valvontaa koskevan asetuksen 62 artiklan 3 kohtaan, 64 artiklan 2 kohtaan ja 64 artiklan 5 kohtaan, joissa komissiolle siirretään valta antaa delegoituja säädöksiä, joissa täsmennetään tapaukset ja edellytykset, joiden vallitessa voidaan myöntää tiettyjä poikkeuksia ja vapautuksia rajatarkastusasemia koskeviin vaatimuksiin niiden nimeämistä varten.
            
            
               Komission delegoitua asetusta ei ole edeltänyt vaikutustenarviointi, koska se ei vaikuta rajatarkastusasemien nykyisiin käytäntöihin. Siinä päinvastoin otetaan huomioon nykyiset kiistattomat säännöt, jotka kumotaan virallista valvontaa koskevalla asetuksella, kun sitä aletaan soveltaa, ja siinä tarjotaan rajatarkastusasemien toimivaltaisille viranomaisille jonkin verran joustovaraa ja pyritään näin lisäämään virallisen valvonnan ja muiden virallisten toimien joustavuutta ja tehostamaan niiden toteuttamista.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komission yksiköillä oli useita kokouksia ja keskusteluja virallista valvontaa käsittelevän asiantuntijaryhmän (E00911) kanssa. Ryhmään kuuluu jäsenvaltioiden asiantuntijoita ja Euroopan parlamentin tarkkailijoita. Useiden sidosryhmien kanssa on järjestetty tapaamisia, joissa on kuvailtu ja käsitelty säädöksen keskeisiä osia.
            
            
               Komission verkkosivuston kautta (https://ec.europa.eu/info/law/better-regulation/have-your-say_fi) tarjottiin mahdollisuus antaa palautetta luonnoksesta delegoiduksi asetukseksi, mutta kansalaisilta ei saatu huomautuksia.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Tällä delegoidulla asetuksella täydennetään asetusta (EU) 2017/625 antamalla sääntöjä seuraavia varten: 
            
            
               ·tapaukset ja menettelyt, joissa rajatarkastusasema nimetään uudelleen, kun nimeäminen on osittain peruutettu, myöntämällä poikkeus tiettyihin nimeämisvaatimuksiin;
            
            
               ·tapaukset ja edellytykset, joissa rajatarkastusasema voi sijaita kaukana unionin saapumispaikasta erityisten maantieteellisten rajoitusten vuoksi;
            
            
               ·käsittelemättömän puutavaran ja sahatun ja veistetyn puun tuontia varten nimettyjen rajatarkastusasemien vapauttaminen tietyistä vähimmäisvaatimuksista, jotta voidaan ottaa huomioon erityiset maantieteelliset rajoitukset, joiden mukaisesti toimivaltaiset viranomaiset toimivat.
            
            
               KOMISSION DELEGOITU ASETUS (EU) …/…,
            
            
               annettu 12.3.2019,
            
            
               Euroopan parlamentin ja neuvoston asetuksen (EU) 2017/625 täydentämisestä poikkeamalla rajatarkastusasemien nimeämistä koskevista säännöistä ja rajatarkastusasemien vähimmäisvaatimuksista 
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
         
         
            
               ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625
                  2
                (virallista valvontaa koskeva asetus) ja erityisesti sen 62 artiklan 3 kohdan sekä 64 artiklan 2 ja 5 kohdan,
            
            
               sekä katsoo seuraavaa:
            
            
               (1)Asetuksessa (EU) 2017/625 vahvistetaan muun muassa puitteet virallisen valvonnan ja muiden virallisten toimien suorittamiselle unioniin kolmansista maista saapuvien eläinten ja tavaroiden osalta, jotta voidaan todentaa unionin lainsäädännön noudattaminen ihmisten, eläinten ja kasvien terveyden ja eläinten hyvinvoinnin suojelemiseksi ja muuntogeenisten organismien ja kasvinsuojeluaineiden osalta myös ympäristön suojelemiseksi. Siinä säädetään, että virallinen valvonta on suoritettava tiettyjen eläinten ja tavaroiden lähetysten osalta toteutettava sillä rajatarkastusasemalla, joka on niiden ensimmäinen saapumispaikka unionissa. Tätä varten jäsenvaltioiden on nimettävä rajatarkastusasemat.
            
            
               (2)Asetuksessa (EU) 2017/625 säädetään, että jäsenvaltioiden on ilmoitettava komissiolle ennen kuin rajatarkastusasemat nimetään, jotta komissio voi todentaa ja tarvittaessa toteuttaa valvontaa tarkistaakseen, ovatko ne kyseisessä asetuksessa vahvistettujen nimeämistä koskevien vähimmäisvaatimusten mukaisia. Asetuksella (EU) 2017/625 myönnetään komissiolle valtuudet antaa tiettyjä yksityiskohtaisia sääntöjä, jotka koskevat tällaisia vähimmäisvaatimuksia. Tällaiset yksityiskohtaiset säännöt on vahvistettu rajatarkastusasemien vähimmäisvaatimuksia koskevassa komission täytäntöönpanoasetuksessa [C(2019)2011]. Asetuksessa (EU) 2017/625 säädetään myös, että jäsenvaltioiden on peruutettava rajatarkastusaseman nimeäminen, jos rajatarkastusasema ei enää ole niiden vaatimusten mukainen, jotka koskevat nimeämistä eläinten tai tavaroiden kaikkien luokkien tai niiden tiettyjen luokkien osalta, joita varten nimeäminen tehtiin.
            
            
               (3)Jos peruuttaminen on kuitenkin ollut osittaista sen vuoksi, että se on koskenut tiettyä eläinten luokkaa tai tiettyä tavaroiden luokkaa taikka kaikkia eläinten luokkia tai kaikkia tavaroiden luokkia, kun rajatarkastusasema oli nimetty eläin- ja tavaraluokkia varten, jäsenvaltioiden olisi voitava nimetä uudelleen rajatarkastusasemia niitä eläinten tai tavaroiden luokkia varten, joilta nimeäminen on peruutettu ilman, että sen olisi ensin annettava komissiolle mahdollisuus toteuttaa valvontaa vähimmäisvaatimusten noudattamisen todentamiseksi. Tällaisissa tapauksissa vaatimusten noudattamatta jättämiseen ei pitäisi liittyä yhtä laajoja toimia kuin ne, joita tarvitaan rajatarkastusaseman nimeämiseksi ensimmäisen kerran. Tämän vuoksi on aiheellista vahvistaa säännöt, joiden nojalla jäsenvaltiot voivat nimetä uudelleen rajatarkastusasemat tällaisille eläinten tai tavaroiden luokille ilman, että niiden olisi ensin annettava komissiolle mahdollisuus suorittaa tarkastuksia vähimmäisvaatimusten noudattamisen todentamiseksi. 
            
            
               (4)Jotta komissio voi perusteellisesti arvioida jäsenvaltioiden toteuttamat toimenpiteet, joilla puututaan siihen vaatimusten noudattamatta jättämiseen, joka aiheutti nimeämisen osittaisen peruuttamisen, jäsenvaltioiden olisi ilmoitettava näistä toimenpiteistä komissiolle. Niiden pitäisi edetä uudelleen nimeämiseen ainoastaan, jos komissio katsoo, että toteutetut toimenpiteet ovat riittäviä vaatimusten noudattamatta jättämisen korjaamiseksi.
            
            
               (5)Poikkeuksia asetuksen (EU) 2017/625 säännöksiin, jotka koskevat rajatarkastusasemien nimeämistä, olisi sovellettava ainoastaan, kun uudelleen nimeäminen tapahtuu kahden vuoden kuluessa nimeämisen osittaisesta peruuttamisesta. Jos uudelleen nimeäminen tapahtuu yli kahden vuoden kuluttua siitä päivästä, jona osittainen peruuttaminen tapahtui, komissiolla olisi rajatarkastusasemalla tehtyjen muutosten arvioimista varten oltava edelleen mahdollisuus suorittaa valvontaa, jolla todennetaan, että rajatarkastusasema täyttää vähimmäisvaatimukset. 
            
            
               (6)Asetuksessa (EU) 2017/625 sallitaan tietyissä tapauksissa virallisen valvonnan suorittaminen muissa valvontapisteissä kuin rajatarkastusasemilla, ja siinä edellytetään että tällaiset valvontapisteet ovat vähimmäisvaatimusten ja rajatarkastusasemien uudelleen nimeämistä ja nimeämisen peruuttamista koskevien vaatimusten mukaisia. Tämän vuoksi on aiheellista, että tämän asetuksen säännöksiä, jotka koskevat rajatarkastusasemien uudelleen nimeämistä, sovelletaan myös valvontapisteisiin. 
            
            
               (7)Asetuksessa (EU) 2017/625 edellytetään, että rajatarkastusasemat sijaitsevat unionin saapumispaikan välittömässä läheisyydessä. Jotta virallinen valvonta ja muut viralliset toimet voidaan järjestää ja toteuttaa tehokkaasti, olisi vahvistettava säännöt, joilla täsmennetään erityisiä maantieteellisiä rajoituksia koskevat tapaukset sekä edellytykset, joiden täyttyessä rajatarkastusasemat voivat sijaita muualla kuin unionin saapumispaikan välittömässä läheisyydessä. Maantieteellisten rajoitusten pitäisi johtua saapumispaikan luonnollisista ominaispiirteistä ja maantieteellisistä ominaisuuksista, eikä etäisyys saapumispaikkaan saisi ylittää sitä, mikä on ehdottoman välttämätöntä maantieteellisistä rajoituksista johtuvien vaikeuksien voittamiseksi. Etäisyys ei myöskään saisi olla sellainen, että se aiheuttaisi riskin ihmisten, eläinten ja kasvien terveydelle, eläinten hyvinvoinnille ja ympäristölle. Eritysiin maantieteellisiin rajoituksiin olisi sisällytettävä rajoitukset, jotka saattavat aiheuttaa suuria kuljetusrajoituksia, kuten korkeat solat, joissa tiet eivät sovellu eläinten ja tavaroiden kuljetukseen tai aiheuttavat merkittäviä viivästyksiä niiden siirroissa. 
            
            
               (8)Käsittelemättömän puutavaran ja sahatun ja veistetyn puun lähetysten tuontia varten tarkoitetut rajatarkastusasemat toimivat usein sellaisten maantieteellisten rajoitusten alaisina, jotka johtuvat joidenkin jäsenvaltioiden pitkistä rantaviivoista tai rajoista. Edellä mainittujen maantieteellisten rajoitusten vuoksi ne ovat yleensä toiminnassa ainoastaan virallisen valvonnan suorittamisen aikana. Tämän vuoksi niiden nimeämistä varten olisi vahvistettava tiettyjä vapautuksia asetuksen (EU) 2017/625 64 artiklan 3 kohdassa säädetyistä rajatarkastusasemien vähimmäisvaatimuksista. Jotta kuitenkin voidaan varmistaa virallisen valvonnan ja muiden virallisten toimien tehokkuus, erityisten edellytysten mukaisuuden on toteuduttava, kun rajatarkastusaseman toimivaltaisen viranomaisen liikkuva virallisen valvonnan ryhmä suorittaa tällaista valvontaa ja toimintaa. Liikkuvan virallisen valvonnan ryhmän olisi erityisesti voitava tarjota riittävästi soveltuvaa henkilöstöä ja sen saatavilla olisi oltava tarvittavat laitteet virallisen valvonnan tai muiden virallisten toimien aikana.
            
            
               (9)Säännöt, jotka komission on vahvistettava asetuksen (EU) 2017/625 62 artiklan 3 kohdan, 64 artiklan 2 kohdan ja 64 artiklan 5 kohdan mukaisesti, liittyvät tiiviisti toisiinsa, sillä ne kaikki koskevat poikkeuksia tai vapautuksia tietyistä rajatarkastusasemiin sovellettavista vaatimuksista. Näitä sääntöjä olisi myös sovellettava samasta päivästä, ja jotta helpotettaisiin kyseisten sääntöjen asianmukaista ja kattavaa soveltamista, on aiheellista säätää niistä yhdessä säädöksessä.
            
            
               (10)Koska asetuksessa (EU) 2017/625 komissiolle myönnettyjä eritysvaltuuksia sovelletaan 14 päivänä joulukuuta 2019, myös tätä asetusta olisi sovellettava samasta päivästä,
            
            
               ON HYVÄKSYNYT TÄMÄN ASETUKSEN:
            
            
               1 artikla
                  Kohde
            
            
               Tässä asetuksessa vahvistetaan säännöt, jotka koskevat 
            
            
               a)rajatarkastusaseman tai muun valvontapisteen kuin rajatarkastusaseman nimeämistä uudelleen, kun nimeäminen on osittain peruutettu; 
            
            
               b)rajatarkastusasemia, jotka sijaitsevat muualla kuin unionin saapumispaikan välittömässä läheisyydessä erityisten maantieteellisten rajoitusten vuoksi; 
            
            
               c)rajatarkastusasemien nimeämistä käsittelemättömän puutavaran ja sahatun ja veistetyn puun tuontia varten, jotta voidaan ottaa huomioon erityiset maantieteelliset rajoitukset.
            
            
               2 artikla
                  Rajatarkastusaseman tai muun valvontapisteen kuin rajatarkastusaseman nimeäminen uudelleen, kun nimeäminen on osittain peruutettu
            
            
               1.Poiketen siitä, mitä asetuksen (EU) 2017/625 59 artiklan 3, 4 ja 5 kohdassa säädetään, jos jäsenvaltio on peruuttanut rajatarkastusaseman tai kyseisen asetuksen 53 artiklan 1 kohdan a alakohdassa tarkoitetun muun valvontapisteen kuin rajatarkastusaseman nimeämisen tietyiltä eläinten tai tavaroiden luokilta kyseisen asetuksen 64 artiklan 3 kohdassa tarkoitettujen vähimmäisvaatimusten tai komission täytäntöönpanoasetuksessa [C(2019)2011] säädettyjen vähimmäisvaatimuksia koskevien yksityiskohtaisten sääntöjen, jäljempänä yhdessä ’vähimmäisvaatimukset’, noudattamatta jättämisen vuoksi, jäsenvaltio voi tämän artiklan 2–5 kohdan mukaisesti nimetä kyseisen rajatarkastusaseman tai valvontapisteen uudelleen, jäljempänä ’uudelleen nimeäminen’.
            
         
         
            
               2.Ennen 1 kohdassa tarkoitettua uudelleen nimeämistä jäsenvaltion on ilmoitettava komissiolle toimenpiteistä, jotka on toteutettu 1 kohdassa tarkoitetun vähimmäisvaatimusten noudattamatta jättämisen korjaamiseksi. 
            
            
               3.Komissio arvioi kuukauden kuluessa ilmoituksen vastaanottamisesta, ovatko toteutetut toimenpiteet riittäviä vähimmäisvaatimusten noudattamisen varmistamiseksi, ja ilmoittaa kyseisen ajan kuluessa jäsenvaltiolle arviointinsa tulokset. 
            
            
               4.Jäsenvaltion on toteutettava uudelleen nimeäminen ainoastaan, jos komissio on 3 kohdan mukaisesti ilmoittanut sille, että jäsenvaltion toteuttamat toimenpiteet ovat riittäviä vähimmäisvaatimusten noudattamisen varmistamiseksi.
            
            
               5.Edellä olevan 4 kohdan mukaisen uudelleen nimeämisen on tapahduttava kahden vuoden kuluessa 1 kohdassa tarkoitetun nimeämisen osittaisen peruuttamisen päivämäärästä. 
            
            
               Kahden vuoden kuluttua umpeen uudelleen nimeäminen voidaan tehdä ainoastaan asetuksen (EU) 2017/625 59 artiklan mukaisesti.
            
            
               3 artikla
                  Rajatarkastusasemat, jotka sijaitsevat muualla kuin unionin saapumispaikan välittömässä läheisyydessä
            
            
               1.Poiketen siitä, mitä asetuksen (EU) 2017/625 64 artiklan 1 kohdassa säädetään, rajatarkastusasemat voivat sijaita muualla kuin unionin saapumispaikan välittömässä läheisyydessä sillä edellytyksellä, että
            
            
               a)tämä on tarpeen erityisten maantieteellisten rajoitusten vuoksi 2 kohdan mukaisesti ja 
            
            
               b)3 kohdassa säädetyt edellytykset täyttyvät.
            
            
               2.Edellä 1 kohdassa tarkoitettujen maantieteellisten rajoitusten on oltava sellaisia, että ne estävät tai rajoittavat virallisen valvonnan ja muiden virallisten toimien tehokasta toteuttamista. 
            
            
               Tällaiset maantieteelliset rajoitukset koostuvat yhdestä tai useammasta seuraavista:
            
            
               a)saapumispaikat, joiden maantieteellinen muoto aiheuttaa merkittäviä rajoituksia liikennejärjestelmälle; 
            
            
               b)saapumispaikat, joissa esiintyy toistuvia tulvia tiettyinä aikoina vuodesta;
            
            
               c)rantatörmien ympäröimät merisatamalaiturit;
            
            
               d)rajalle johtavat tiet, jotka kulkevat korkealla sijaitsevan solan kautta;
            
            
               e)eläinten ja tavaroiden kuljetus rautateitse, minkä vuoksi rajatarkastusaseman on sijaittava ensimmäisellä rautatien seisakkeella; tai
            
            
               f)saapumispaikat, joissa ei ole sopivaa maa-aluetta, johon rajatarkastusasema ja sen tilat voitaisiin sijoittaa saapumispaikan välittömään läheisyyteen.
            
            
               3.Jos jäsenvaltiot päättävät nimetä yhden tai useamman 1 kohdassa tarkoitetun rajatarkastusaseman, nimeäminen edellyttää seuraavien edellytysten täyttymistä: 
            
            
               a)rajatarkastusaseman etäisyys unionin saapumispaikasta on suhteessa tarpeeseen voittaa maantieteelliset rajoitukset eikä se mene tätä tarvetta pidemmälle; ja 
            
            
               b)rajatarkastusasema ja saapumispaikka kuuluvat saman tulliviranomaisen toimivaltaan, jolloin lähetyksiä voidaan siirtää saapumispaikasta rajatarkastusasemille asettamatta niitä tullimenettelyyn ja käsittelemättä niitä tällaisessa menettelyssä.
            
         
         
            
               4.Rajatarkastusaseman on sijaittava riittävän kaukana laitoksista tai paikoista, joissa pidetään tai kasvatetaan eläimiä, kasveja, kasvituotteita tai muita tavaroita, joissa voi esiintyä tartuntatauteja tai tuhoojia.
            
            
               4 artikla
                  Käsittelemättömän puutavaran ja sahatun ja veistetyn puun tuontia varten nimettyjen rajatarkastusasemien vapautukset 
            
            
               1.Jäljempänä 2 kohdassa säädettyä vapautusta sovelletaan rajatarkastusasemiin, jotka kyseisen jäsenvaltion pitkän rantaviivan tai rajojen vuoksi ovat toiminnassa ainoastaan silloin, kun suoritetaan käsittelemättömän puutavaran ja sahatun ja veistetyn puun lähetysten valvontaa, jäljempänä ’asianomaiset rajatarkastusasemat’.
            
            
               2.Jäsenvaltiot voivat nimetä asianomaiset rajatarkastusasemat ja vapauttaa ne asetuksen (EU) 2017/625 64 artiklan 3 kohdan a alakohdan c ja f alakohdassa tarkoitetuista velvollisuuksista, jos seuraavat edellytykset täyttyvät:
            
            
               a)on toteutettu järjestelyjä, joilla estetään kaikkina aikoina käsittelemättömän puutavaran ja sahatun ja veistetyn puun lähetysten havaitsematon saapuminen unioniin;
            
            
               b)rajatarkastusasemalla on käytettävissään riittävästi pätevyydeltään soveltuvaa henkilöstöä toimivaltaisten viranomaisten liikkuvana virallisen valvonnan ryhmänä, joka pystyy saapumaan kyseiselle rajatarkastusasemalle ennen lähetysten saapumista suorittaakseen käsittelemättömän puutavaran ja sahatun ja veistetyn puun virallista valvontaa;
            
            
               c)toimivaltaisten viranomaisten liikkuvalla virallisen valvonnan ryhmällä on tai sen saatavilla on välittömästi seuraavat:
            
            
               i)asetuksen (EU) 2017/625 64 artiklan 3 kohdan c alakohdassa tarkoitetut laitteet, tilat ja muut välineet; ja
            
            
               ii)mainitun asetuksen 64 artiklan 3 kohdan f alakohdassa tarkoitettu tekniikka ja tietotekniset laitteet.
            
            
               5 artikla
                  Voimaantulo ja soveltaminen
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 
            
            
               Sitä sovelletaan 14 päivästä joulukuuta 2019.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 12.3.2019
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus).
               
               
                  
                     (2)
                  
                        EUVL L 93, 7.4.2017, s. 3.